***Изх. № РД-10-119 /19.12.2019г.***

 **Одобрил: / П /**

**Стоян Кунев**

 **Директор на ОД „Земеделие”**

 **гр. Ямбол**

**П О К А Н А**

На основание чл. 105, ал. 7 от ППЗСПЗЗ, във връзка с Постановление № 100 от 25.04.2016г. за изменение и допълнение на ППЗСПЗЗ, обн. в ДВ, бр. 34/03.05.2016г. ОД „Земеделие” гр. Ямбол, организира избор за оценители на земеделски земи и трайни насаждения, вписани в регистъра на независимите оценители и притежаващи сертификат за оценителска правоспособност на земеделски земи и трайни насаждения за изготвяне на пазарни оценки на земи по чл. 105 от ППСЗПЗЗ за продажба на земи по § 12а от ПЗР на ЗСПЗЗ.

 **УВАЖАЕМИ ГОСПОЖИ И ГОСПОДА,**

ОД „Земеделие” гр. Ямбол кани вписани в регистъра на независимите оценители и притежаващи сертификат за оценителска правоспособност на земеделски земи и трайни насаждения да представят на адрес: гр. Ямбол, ул. „Жорж Папазов” № 9, ет. 5, стая № 1 **до 17.30 часа на 10.01.2020г.** оферти за изготвяне на пазарни оценки на земи по чл. 105 от ППЗСПЗЗ на Глава XI „Стопанисване, управление и разпореждане със земеделски земи по § 12 от ПЗР на ЗСПЗЗ”.

 **Обект на пазарната оценката** са земи по чл. 105 от ППЗСПЗЗ, находящ се в община Болярово, област Ямбол, както следва:

1. **Поземлен имот 120006 с площ 24.480 дка** /идентичен с парцел VI от парцеларния план на стопански двор с. Горска поляна/, начин на трайно ползване /НТП/ - стопански двор – пасище, мера, по КВС в землището на с. Горска поляна, общ. Болярово;

Към офертите да се приложат:

 - актуално състояние, ЕИК, сертификат за оценителска правоспособност на земеделски земи и трайни насаждения, издаден от Камарата на независимите оценители, методи за определяне на стойността на земята;

 - ценова оферта за изготвяне на 1 брой оценка на поземлен имот.

Ценовото предложение да бъде с посочена сума с ДДС и без ДДС.

Критерият за избор на изпълнител за извършване на оценката на имотите ще бъде най - ниска предложена цена за един имот и срока за изготвянето й.

АК/ОДЗ